****

 **РЕПУБЛИКА БЪЛГАРИЯ**

 **АПЕЛАТИВЕН СЪД – ВАРНА**

**О Б Я В А**

Със Заповед № РД- 502/15.07.2024 г. на Административния ръководител на Апелативен съд – Варна се обявява конкурс за назначаване на съдебен служител на длъжност **„съдебен помощник“** – 1 (една) щатна бройки в Търговско отделение.

Кандидатите трябва да отговарят на изискванията за заемане на длъжността, съгласно чл. 107а от Кодекса на труда, чл. 245, ал. 1, вр. чл.162 от Закона за съдебната власт и чл. 136 от Правилника за администрацията в съдилищата.

**Кратко описание на длъжността „съдебен помощник:**

съдебният помощник подпомага съдиите, административния ръководител и неговите заместници в тяхната работа, като: изготвя проекти за съдебни актове; проучва, анализира и обобщава съдебната практика и становищата в правната доктрина, прави сравнително-правни проучвания по конкретни въпроси; изготвя становища по писма и сигнали по правни въпроси, постъпили в съда; подпомага председателите на отделенията при образуване на делата; извършва проверка по допустимостта и редовността на жалби и молби за отмяна, следи за спазването на законоустановените срокове, на законовите изисквания относно съдържанието и основанието им, на изискванията за легитимация на страните; изпълнява други задачи, възложени от административния ръководител, неговите заместници - ръководители на отделения, съдебния администратор или съдии.

Функционалната типова характеристика за длъжността “Съдебен помощник” се съдържа в чл. 246а - от Закона за съдебната власт, чл. 12 - 13 от Правилника за администрацията в съдилищата.

**Начин на провеждане на конкурса:**

1. Проверка на документите и преценка за допустимост;
2. Първи етап – писмен изпит – решаване на правен казус;
3. Втори етап – събеседване.

**Нормативни изисквания за заемане на длъжността:**

1. да притежават само българско гражданство;
2. да са навършили пълнолетие;
3. да не са поставяни под запрещение и да не страдат от психическо заболяване;
4. да не са осъждани на лишаване от свобода за умишлено престъпление, независимо от реабилитацията;
5. не са лишени по съответния ред от правото да заемат определена длъжност;
6. да имат висше образование по специалността "Право";
7. да са преминали стажа, определен в Закона за съдебната власт и да са придобили юридическа правоспособност;
8. да притежават необходимите нравствени и професионални качества, съответстващи на Кодекса за етично поведение на българските магистрати;
9. да притежават добри практически умения за работа със системен и приложен софтуер;
10. да не са в йерархическа връзка със съпруг или съпруга, с лице във фактическо съжителство или роднини по права линия без ограничения, по съребрена линия до четвърта степен включително или по сватовство до четвърта степен включително, с лица от ръководството на съда или с лица на ръководна длъжност в администрацията на съда;
11. да не са еднолични търговци, неограничено отговорни съдружници в търговски дружества, управители, търговски пълномощници, търговски представители, прокуристи, търговски посредници, ликвидатори или синдици, членове на органи на управление или контрол на търговски дружества или кооперации;
12. да не са народни представители;
13. да не са съветници в общински съвет;
14. да не заемат ръководни или контролни длъжности на национално равнище в политическа партия;
15. да не упражняват свободна професия, в това число адвокат, нотариус, частен съдебен изпълнител.

**Специфични изисквания:**

1. отлично познаване на нормативната база;

2.отлични умения за работа с приложен и системен софтуер, правно-информационни системи;

3. способност за работа в екип;

4. комуникативност и експедитивност;

5. умения за справяне в стресови работни ситуации;

6. организационни умения.

**Основно месечно трудово възнаграждение** - основно месечно трудово възнаграждение за длъжността „съдебен помощник” – до 90% от основното възнаграждение на младши съдия.

**Кандидатите следва да представят лично или чрез пълномощник:**

1. Писмено заявление за участие в конкурса (по образец);
2. Декларация – съгласие за обработка на лични данни съгласно Регламент (ЕС) 2016/679;
3. Автобиография - утвърден европейски стандарт;
4. Декларация от кандидата, че е пълнолетен български гражданин, не е поставен под запрещение, не е осъждан на лишаване от свобода за умишлено престъпление, независимо от реабилитацията, не е лишен по съответния ред от правото да заема определена длъжност;
5. Копие от документи за завършено образование по специалност „Право“ - диплома, ведно с приложение;
6. Копие от удостоверение за придобита юридическа правоспособност;
7. Копие от документ удостоверяващ професионалния опит;
8. Медицинско свидетелство за работа (карта за предварителен медицински преглед);
9. Медицински документ, удостоверяващ, че лицето не се води на отчет в психиатрично лечебно заведение;
10. Лична карта (копие);
11. Копия от документи, удостоверяващи компютърна грамотност (допустимо е удостоверяване на това обстоятелство посредством прилагане на копие от диплома за завършено средно или виеше образование, от което да е видно изучаването на информационни дисциплини);
12. По преценка на кандидата - копия от други документи за придобити допълнителни квалификации, владеене на чужд език, трудов стаж, препоръки от предишни работодатели и др.

**Краен срок за подаване на документи за участие** – **един месец, считано от датата на публикацията на обявата, (16.07.2024г. - 16.08.2024 г.).**

**Място за подаване на документи:** Апелативен съд – Варна, пл. „Независимост” № 2, етаж 5, кабинет 503, всеки работен ден от 10:00 до 12:00 часа.

**Място за поставяне на съобщенията**, свързани с конкурса – на интернет страницата на Апелативен съд – Варна и на информационното табло в сградата на Съдебната палата (първи етаж).

**Длъжностна характеристика** за конкурсната длъжност се предоставя на разположение на кандидатите в кабинет № 503.

**Обявата е публикувана в сайта Rabota.bg в профила на Апелативен съд – Варна на 16.07.2024г.**